गुवाहाटी , 8 अक्टबरःगिख्रंथाव कभिड - 19 नि साग्लोबनायनि जाहोनाव दुलाराय मुलुगजों लोगोसे आसामावबो सोलोंथाय थासारिया लोरबां जानानै दं । थांनाय मार्च दाननिफ्रायनो हादत नाङै गासै फरायसालि–फरायसालिमा आरो सोलोंथाय फसंथानफोरानो बन्द जानानै दंबोयो । जायनि थाखाय सोलोंथाय लानाय बेलायाव गोब्राब जेंनाजों मोगा - मोगि जानांगासिनो थादों फरायसुला - फरायसुलिफोरा । थांनाय सेप्तेम्बर दाननिफ्राय 10 आरो 12 थाखोनि थाखाय सरकारनि होखानाय फारिखान्थि बादियै जागायफिन्नायनि उनाव आसाम सरकारआ बे खेबाव राइज्योनि गेजेराव थानाय गासै फरायसालि–फरायसालिमा आरो सोलोंथाय फसंथानफोरखौ खेंफिन्नायनि थागथियारि खालामगासिनो । आसामनि सोलोंथाय मन्थ्रि ड ० हिमन्त बिश्व शर्माआ बुधबारखालि फोरमायथिनाय बादिब्ला राइज्योयाव गासै सोलोंथाय फसंथानफोरा दुर्गा फुजा जोबनायनि उनाव फैगौ 1 नभेम्बरनिफ्राय खेंजाफिनगोन । राइज्योयाव सोलोंथाय फसंथानफोरखौ खेंफिन्नायनि थाखाय राइज्यो सरकारआ 15 अक्टबरनि सिगां माखासे गोनांथार फारिखान्थिफोरखौ फोसावनाय जागोन । मन्थ्रि शर्माआ फोरमायनाय बादिब्ला राइज्यो सरकारआ थाखो 6 निफ्राय फरायसालिमा थाखोसिमनि गासै सोलोंथाय फसंथानफोरखौ फैगौ 1 नभेम्बरनिफ्राय खेंफिन्नायनि थांखि लादों । 
आसामाव 1 नभेम्बरनिफ्राय फरायसालिफोरा खुलिफिनगोन : हिमन्त